ಗ್ಯಾರಿ ಕೂಪರ್

ಗ್ಯಾರಿ ಕೂಪರ್ (೧೯೦೧-೧೯೬೧). ತನ್ನ ಸರಳ ಹಾಗೂ ಗಂಭೀರ ಪಾತ್ರಗಳಿಂದ ಲಕ್ಷಾಂತರ ಸಿನಿಮಾ ಪ್ರೇಮಿಗಳ ಹೃದಯವನ್ನು ಸೂರೆಗೊಂಡ ಅಮೆರಿಕದ ಪ್ರಖ್ಯಾತ ಚಲನಚಿತ್ರ ನಟ. ಸಾಮ್ಯುಯಲ್ ಗೋಲ್ಡ್‍ವಿನ್ ಈತನನ್ನು ಬೆಳಕಿಗೆ ತಂದ. ೧೯೨೬ರಲ್ಲಿ ತೆರೆ ಕಂಡ "ದಿ ವಿನ್ನಿಂಗ್ ಆಫ್ ಬಾರ್‍ಬರ ವರ್ತ" ಎಂಬ ಚಿತ್ರದಲ್ಲಿ ಈತ ಒಂದು ಗೌಣ ಪಾತ್ರ ವಹಿಸಿದ್ದನಾದರೂ ಸಾಕಷ್ಟು ಖ್ಯಾತಿ ಪಡೆದ. ೧೯೩೧ರಲ್ಲಿ ತೆರೆಕಂಡ ರೂಬೆನ್ ಮಮೌಲಿನ್‍ನ ಸಿಟಿ ಸ್ಟ್ರೀಟ್ಸ್‍ನಲ್ಲಿ ಪ್ರಧಾನ ಪಾತ್ರವಹಿಸಿದ. ಈ ಚಿತ್ರ ಹೆಸರು ಹಣ ಎರಡನ್ನೂ ಗಳಿಸಿ ಕೂಪರನ ಖ್ಯಾತಿಗೂ ಕಾರಣವಾಯಿತು. "ಎ ಫೇರ್ ವೆಲ್ ಟು ಆರಮ್ಸ್"(1933). "ದಿ ಪ್ಲೇನ್ಸ್‍ಮನ್" (1936). "ಮಿಸ್ಟರ್ ಡೀಡ್ಸ್ ಗೋಸ್ ಟು ಟೌನ್"(1936), "ಸಾರ್ಜೆಂಟ್ ಯಾರ್ಕ್"(1941). "ಫಾರ್ ಹೂಮ್ ದಿ ಬೆಲ್ ಟೋಲ್ಸ್"(1943), "ಹೈ ನೂನ್"(1952)- ಇವು ಈತ ನಟಿಸಿದ ಅತ್ಯುತ್ತಮ ಚಿತ್ರಗಳಲ್ಲಿ ಕೆಲವು.
ಉಲ್ಲೇಖಗಳು

ವರ್ಗ:ಚಲನಚಿತ್ರ ನಟರು
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
{